
ΤΕΥΧΟΣ ΔΕΥΤΕΡΟ Αρ. Φύλλου 1091 

30 Απριλίου 2014 


ΑΠΟΦΑΣΕΙ Σ 

Αριθμ. 11377 

Εκχώρηση αρμοδιοτήτων διαχείρισης για πράξεις των 
Περιφερειακών Επιχειρησιακών Προγραμμάτων της 
Προγραμματικής Περιόδου 2007-2013 στην Ειδική 
Υπηρεσία Διαχείρισης του Επιχειρησιακού Προγράμ¬ 
ματος «Ψηφιακή Σύγκλιση». 

Ο ΥΠΟΥΡΓΟΣ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

Έχοντας υπόψη: 

1. Τις διατάξεις: 

ί. του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα» που κυρώθη¬ 
κε για το άρθρο πρώτο του Π.Δ. 63/2005 (ΦΕΚ 98/Α/ 
22-04-2005) 

ν. του Ν. 3614/2007 «Διαχείριση, έλεγχος και εφαρμογή 
αναπτυξιακών παρεμβάσεων για την προγραμματική 
περίοδο 2007-2013» και ειδικότερα το άρθρο 4 όπως 
έχει τροποποιηθεί από το Ν. 3840/2010 

ιϋ. της υπουργικής απόφασης Συστήματος Διαχείρισης 
με αριθμό 14053/ΕΥΣ 1749/27-03-2008, όπως τροποποι¬ 
είται και ισχύει κάθε φορά. 

2. Την υπ’ αριθ. Ε (2007) 5337/26.10.2007 απόφαση 
έγκρισης του Περιφερειακού Επιχειρησιακού Προγράμ¬ 
ματος «Μακεδονίας - Θράκης» όπως αυτή τροποποιή¬ 
θηκε και ισχύει. 

3. Την υπ’ αριθ. Ε (2007) 5439/5.11.2007 απόφαση έγκρι¬ 
σης του Περιφερειακού Επιχειρησιακού Προγράμματος 
«Κρήτης και Νήσων Αιγαίου» όπως αυτή τροποποιήθηκε 
και ισχύει. 

4. Την υπ’ αριθ. Ε (2007) 5332/26.10.2007 απόφαση 
έγκρισης του Περιφερειακού Επιχειρησιακού Προγράμ¬ 
ματος «Θεσσαλίας - Στερεάς Ελλάδος - Ηπείρου» όπως 
αυτή τροποποιήθηκε και ισχύει. 

5. Την υπ’ αριθ. Ε (2007) 5443/26.11.2007 απόφαση 
έγκρισης του Περιφερειακού Επιχειρησιακού Προγράμ¬ 
ματος «Αττικής» όπως αυτή τροποποιήθηκε και ισχύει. 

6. Την υπ’ αριθ. 47372/ΕΥΣ 6425/20.10.2010 (ΦΕΚ 1749 Β/ 
05.11.2010) ΥΑ εκχώρησης αρμοδιοτήτων διαχείρισης 
για πράξεις των Περιφερειακών Επιχειρησιακών Προ¬ 
γραμμάτων του ΕΣΠΑ στην Ειδική Υπηρεσία Διαχείρισης 
του Επιχειρησιακού Προγράμματος «Ψηφιακή Σύγκλιση», 
όπως τροποποιήθηκε και ισχύει. 


7. Το γεγονός ότι από την παρούσα δεν προκαλείται 
επιπλέον δαπάνη σε βάρος του κρατικού προϋπολο¬ 
γισμού. 

8. Την θετική εισήγηση της Ειδικής Υπηρεσίας Συντο¬ 
νισμού της Εφαρμογής των Επιχειρησιακών Προγραμ¬ 
μάτων, αποφασίζει: 

Αρθρο 1 

Φορέας στον οποίο εκχωρούνται αρμοδιότητες 
διαχείρισης 

Η Ειδική Υπηρεσία Διαχείρισης του Επιχειρησιακού 
Προγράμματος «Ψηφιακή Σύγκλιση» ορίζεται βάσει του 
αρθ. 4 του Ν. 3614/2007 ως Ενδιάμεσος Φορέας Διαχεί¬ 
ρισης των Περιφερειακών Επιχειρησιακών Προγραμ¬ 
μάτων «Μακεδονία-Θράκη», «Κρήτη και Νήσοι Αιγαίου», 
«Θεσσαλία-Στερεά Ελλάδα-Ήπειρος» και «Αττική» του 
ΕΣΠΑ 2007-2013. 

Αρθρο 2 

Αντικείμενο της εκχώρησης 

ί) Η Ειδική Υπηρεσία Διαχείρισης του Επιχειρησιακού 
Προγράμματος «Ψηφιακή Σύγκλιση» αναλαμβάνει στο 
πλαίσιο των Περιφερειακών Επιχειρησιακών Προγραμ¬ 
μάτων που αφορούν περιφέρειες μεταβατικής στήριξης 
αρμοδιότητες διαχείρισης για κατηγορίες πράξεων ψη¬ 
φιακής σύγκλισης. 

ϋ) Η εκχωρούμενη προς διαχείριση συγχρηματοδο- 
τούμενη δημόσια δαπάνη και η ετήσια κατανομή της 
αποτυπώνεται στο Παράρτημα I και η κατανομή της 
Κοινοτικής Συνδρομής ανά Κωδικό Θεματικής Προτε¬ 
ραιότητας αποτυπώνεται στο Παράρτημα II (συνημμένοι 
πίνακες). 

Άρθρο 3 

Αρμοδιότητες διαχείρισης που εκχωρούνται 

Η Ειδική Υπηρεσία Διαχείρισης του Επιχειρησιακού 
Προγράμματος «Ψηφιακή Σύγκλιση» αναλαμβάνει στο 
πλαίσιο κάθε Περιφερειακού Επιχειρησιακού Προγράμ¬ 
ματος της προγραμματικής περιόδου 2007-2013 που 
αφορά περιφέρειες μεταβατικής στήριξης και για τις 
κατηγορίες πράξεων του άρθρου 2 της παρούσας, τις 
ακόλουθες αρμοδιότητες: 

ί) Προβαίνει στην αναγκαία εξειδίκευση των κατη¬ 
γοριών πράξεων που διαχειρίζεται σύμφωνα με τις 
κατευθύνσεις της Εθνικής Αρχής Συντονισμού, Ειδικής 
Υπηρεσίας Συντονισμού της Εφαρμογής Επιχειρησιακών 
Προγραμμάτων. 

ϋ) Λαμβάνει τα κατάλληλα μέτρα για την αξιοποίηση 
των συμπερασμάτων των αξιολογήσεων του Προγράμ¬ 
ματος. 

μι) Παρακολουθεί την πορεία εφαρμογής των κατη¬ 
γοριών πράξεων που διαχειρίζεται και ειδικότερα τη 
χρηματοοικονομική πρόοδό τους, τους ποσοτικοποι- 
ημένους δείκτες και τις προοπτικές εξέλιξής τους και 
εισηγείται στη στην Εθνική Αρχή Συντονισμού, Ειδική 
Υπηρεσία Συντονισμού της Εφαρμογής Επιχειρησιακών 
Προγραμμάτων, προτάσεις αναθεώρησής τους. 

ίν) Συντάσσει τις αναγκαίες αναφορές που ζητούνται 
από την Εθνική Αρχή Συντονισμού για την υποβολή 
των ετήσιων και τελικών εκθέσεων εκτέλεσης, την προ¬ 
ετοιμασία της ετήσιας εξέτασης του Επιχειρησιακού 
Προγράμματος, την προετοιμασία της Επιτροπής Πα¬ 
ρακολούθησης του Προγράμματος κ.λπ. 

ν) Συνεργάζεται με την Εθνική Αρχή Συντονισμού, Ει¬ 
δική Υπηρεσία Συντονισμού της Εφαρμογής Επιχειρη¬ 
σιακών Προγραμμάτων, την καθ'ύλην αρμόδια υπηρεσία 
συντονισμού και την Επιτροπή και παρέχει σε αυτές 
κάθε πληροφορία που ζητείται. 

νί) Μεριμνά για εξειδίκευση όπου απαιτείται των απα¬ 
ραίτητων εργαλείων, προτύπων και προδιαγραφών για 
τη σωστή άσκηση των αρμοδιοτήτων διαχείρισης που 
της έχουν εκχωρηθεί σε συμφωνία με την Εθνική Αρχή 
Συντονισμού, Ειδική Υπηρεσία Συντονισμού της Εφαρ¬ 
μογής Επιχειρησιακών Προγραμμάτων. 

νϋ) Επεξεργάζεται και εισηγείται στην Εθνική Αρχή 
Συντονισμού, Ειδική Υπηρεσία Συντονισμού της Εφαρμο¬ 
γής Επιχειρησιακών Προγραμμάτων αναλυτικά κριτήρια 
επιλογής και ένταξης για τις κατηγορίες πράξεων που 
διαχειρίζεται, σύμφωνα με τα προβλεπόμενα στο σύ¬ 
στημα διαχείρισης και ελέγχου. 

νϋί) Μεριμνά ώστε να διαδίδονται όσο το δυνατό ευ¬ 
ρύτερα οι πληροφορίες σχετικά με τις ευκαιρίες χρη¬ 
ματοδότησης για τις κατηγορίες πράξεων που διαχει¬ 
ρίζεται. Στο πλαίσιο αυτό εκδίδει τις προκηρύξεις των 
κατηγοριών πράξεων που διαχειρίζεται για την υποβολή 
προτάσεων από τους δυνητικούς δικαιούχους και παρέ¬ 
χει προς αυτούς, σαφείς και λεπτομερείς πληροφορίες 
τουλάχιστον σχετικά με: 

α) τους όρους επιλεξιμότητας τους οποίους πρέπει 
να πληρούν οι προτεινόμενες πράξεις προκειμένου να 
ενταχθούν για χρηματοδότηση στο πλαίσιο του ΕΠ, 
β) τις διαδικασίες για την εξέταση των αιτήσεων χρη¬ 
ματοδότησης και τις σχετικές χρονικές περιόδους, 
γ) τα κριτήρια για την ένταξη των προς χρηματοδό¬ 
τηση πράξεων, 

δ) τα αρμόδια στελέχη του τα οποία μπορούν να 
παρέχουν πληροφορίες 

ε) την υποχρέωση δημοσιοποίησης εφόσον η πρόταση 
επιλεγεί, του τίτλου της πράξης, του δικαιούχου και του 
ποσού της δημόσιας χρηματοδότησης που χορηγείται. 

ίχ) Συγκεντρώνει, αρχειοθετεί όλες τις προτάσεις που υπο¬ 
βάλλονται και ελέγχει την πληρότητα των στοιχείων τους 
χ) Αξιολογεί τις προτάσεις που υποβάλλονται, εφαρ¬ 
μόζοντας τα εγκεκριμένα από την Επιτροπή Παρακο¬ 
λούθησης κριτήρια επιλογής και ένταξης. 


χί) Μεριμνά για την έκδοση των αποφάσεων ένταξης 
των πράξεων στους άξονες προτεραιότητας των επι¬ 
χειρησιακών προγραμμάτων, μετά την ολοκλήρωση της 
διαδικασίας έκδοσης συμφώνου αποδοχής των όρων 
ένταξης και για την έκδοση των τροποποιήσεων των 
αποφάσεων ένταξης ή τις ανακλήσεις αυτών. Οι σχετι¬ 
κές αποφάσεις δημοσιοποιούνται στην οικεία ιστοσε¬ 
λίδα της Ειδικής Υπηρεσίας. 

χϋ) Υποβάλλει στην Επιτροπή τις απαιτούμενες για τα 
μεγάλα έργα πληροφορίες με βάση το άρθρο 40 του 
Κανονισμού 1083/2006. 

χϋί) Μεριμνά για τη συμμόρφωση των συγχρηματοδο- 
τούμενων πράξεων με τους ισχύοντες κοινοτικούς και 
εθνικούς κανόνες. 

χίν) Προβαίνει σε εξέταση της διαδικασίας διακήρυξης 
και τροποποίησης δημοσίων συμβάσεων. Για όσες συμ¬ 
βάσεις εμπίπτουν στο πεδίο εφαρμογής των Κοινοτικών 
Οδηγιών περί δημοσίων συμβάσεων προβαίνει επιπλέον 
σε εξέταση κατά τη διαδικασία ανάθεσης της σύμβα¬ 
σης. Η ειδική υπηρεσία εκφράζει τη γνώμη της εντός 
αποκλειστικής προθεσμίας είκοσι (20) ημερών από τη 
λήψη των σχετικών στοιχείων. Σε περίπτωση άπρακτης 
παρέλευσης της ανωτέρω προθεσμίας, λογίζεται ότι 
η ειδική υπηρεσία έχει παράσχει σύμφωνη γνώμη. Η 
σύμφωνη γνώμη της ειδικής υπηρεσίας ή η κατά το προ¬ 
ηγούμενο εδάφιο τεκμαιρόμενη σύμφωνη γνώμη αυτής, 
αποτελεί όρο για τη χρηματοδότηση της πράξης. Σε 
περίπτωση δημόσιας σύμβασης που έχει ήδη συναφθεί 
κατά την ένταξη της σχετικής πράξης, καθώς και στις 
περιπτώσεις δημοσίων συμβάσεων που δεν εμπίπτουν 
στο πεδίο εφαρμογής των Κοινοτικών Οδηγιών περί 
δημοσίων συμβάσεων, η εξέταση της διαδικασίας ανά¬ 
θεσης διενεργείται πριν από την καταχώρηση δαπανών 
στο Ολοκληρωμένο Πληροφοριακό Σύστημα (ΟΠΣ). 

χν) Διενεργεί επαληθεύσεις κατά τα προβλεπόμενα 
στο άρθρο 8 του Ν. 3614/2007 προκειμένου να επιβεβαι¬ 
ωθεί η παράδοση των συγχρηματοδοτούμενων προϊό¬ 
ντων και υπηρεσιών και η πραγματική πραγματοποίηση 
των δαπανών που δηλώνουν οι δικαιούχοι καθώς και 
η συμμόρφωση των πράξεων προς τους εθνικούς και 
κοινοτικούς κανόνες. 

Στο πλαίσιο αυτό: 

χνί) Συλλέγει τις δηλώσεις δαπανών (δελτία δήλωσης 
δαπανών) που υποβάλλονται από τους δικαιούχους και 
τις καταχωρεί στο ΟΠΣ μετά από τη διενέργεια διοικη¬ 
τικής επαλήθευσης σε κάθε δήλωση δαπάνης, κατά την 
οποία επιβεβαιώνεται με τα κατάλληλα έγγραφα, ότι: 
α) η δηλωθείσα δαπάνη είναι πραγματική, 
β) τα προϊόντα ή οι υπηρεσίες έχουν παραδοθεί σύμ¬ 
φωνα με την απόφαση ένταξης, 
γ) οι δηλώσεις δαπανών από τους δικαιούχους είναι 
ακριβείς, 

δ) η πράξη και η δαπάνη είναι σύμφωνες με το εθνικό 
και κοινοτικό δίκαιο, 

ε) τηρήθηκαν οι κατάλληλες διαδικασίες για την απο¬ 
φυγή διπλής χρηματοδότησης της δαπάνης από άλλα 
κοινοτικά ή εθνικά χρηματοδοτικά μέσα ή από άλλη 
προγραμματική περίοδο. 

στ) στην περίπτωση μεγάλου πλήθους δικαιολογη- 
τικών εγγράφων είναι δυνατόν να πραγματοποιούνται 
δειγματοληπτικές επαληθεύσεις βάσει μεθόδου δειγ¬ 
ματοληψίας. 

χνϋ) Διενεργεί επιτόπιες επαληθεύσεις επιμέρους 
πράξεων κατά τις οποίες επαληθεύεται: ότι οι πράξεις 
όντως εκτελούνται και τα παραδιδόμενα προϊόντα ή/ 
και παρεχόμενες υπηρεσίες συμμορφώνονται προς τους 
όρους της αντίστοιχης σύμβασης ή απόφασης ένταξης, 
η φυσική πρόοδος της πράξης, η τήρηση των κοινοτικών 
κανόνων όσον αφορά τη δημοσιότητα και η ακρίβεια 
των πληροφοριών που παρέχει ο δικαιούχος όσον αφο¬ 
ρά τη φυσική και οικονομική πρόοδο της πράξης. 

χνίίί) Προβαίνει στη διενέργεια έκτακτης επιτόπιας 
επαλήθευσης, εφόσον έχει σοβαρές ενδείξεις για την 
ύπαρξη παραβάσεων εθνικού ή κοινοτικού δικαίου, ενη¬ 
μερώνει την Αρχή Πιστοποίησης και όπου απαιτείται 
ζητά την αναστολή χρηματοδότησης της πράξης από 
την αρμόδια υπηρεσία. 

χίχ) Τηρεί αρχεία στο ΟΠΣ για τις διοικητικές και 
επιτόπιες επαληθεύσεις που πραγματοποιούνται σύμ¬ 
φωνα με τα πρότυπα και διαδικασίες του συστήματος 
διαχείρισης και ελέγχου. Εάν οι επιτόπιες επαληθεύσεις 
διενεργούνται δειγματοληπτικά, τηρεί αρχεία που περι¬ 
γράφουν και τεκμηριώνουν τη δειγματοληπτική μέθο¬ 
δο και καθορίζουν τις πράξεις ή τις συναλλαγές που 
επιλέγονται προς επαλήθευση. Καθορίζει το μέγεθος 
του δείγματος, προκειμένου να αποκτήσει εύλογη βε¬ 
βαιότητα ως προς τη νομιμότητα και κανονικότητα των 
σχετικών πράξεων, όσον αφορά το επίπεδο κινδύνου 
που διαπιστώνεται τον τύπο των σχετικών δικαιούχων 
και πράξεων, σύμφωνα με τα προβλεπόμενα στο Σύστη¬ 
μα Διαχείρισης και Ελέγχου. Επανεξετάζει τη μέθοδο 
δειγματοληψίας σε ετήσια βάση. 

χχ) Προβαίνει στην ακύρωση μέρους ή του συνόλου 
της κοινοτικής ή και δημόσιας συνεισφοράς της πράξης, 
η οποία επιβάλλεται βάσει πορίσματος επαλήθευσης 
ή πορίσματος ελέγχου καταχωρώντας τις αντίστοιχες 
λογιστικές εγγραφές στο ΟΠΣ. 

χχί) Σε περιπτώσεις που διαπιστωθεί βάσει των επα¬ 
ληθεύσεων ή ελέγχων που διενεργούνται αχρεωστήτως 
καταβληθείσα δαπάνη, διαβιβάζει την απόφαση δημο¬ 
σιονομικής διόρθωσης στον αρμόδιο διατάκτη για την 
έκδοση απόφασης ανάκτησης αχρεωστήτως καταβλη- 
θέντων ποσών σύμφωνα με τα οριζόμενα στην ΥΠΑΣΥΔ 
(ΦΕΚ 540/τ.Β/27.03.08), όπως τροποποιήθηκε και ισχύει. 

χχϋ) Συνεργάζεται με τα αρμόδια εθνικά και κοινοτικά 
ελεγκτικά όργανα και μεριμνά για την υποβολή στην 
Εθνική Αρχή Συντονισμού, Ειδική Υπηρεσία Συντονισμού 
της Εφαρμογής Επιχειρησιακών Προγραμμάτων των 
απαντήσεών του στα σχετικά πορίσματα ελέγχου. 

χχίϋ) Συλλέγει και καταχωρεί στο ΟΠΣ τα στοιχεία 
παρακολούθησης εκτέλεσης των πράξεων (δελτία πα¬ 
ρακολούθησης φυσικού αντικειμένου) που υποβάλλουν 
οι δικαιούχοι. Με βάση τα στοιχεία αυτά εξετάζει το 
βαθμό επίτευξης των ετήσιων ποσοτικών στόχων των 
πράξεων, σύμφωνα με τις αρχικά αναληφθείσες νο¬ 
μικές δεσμεύσεις. Σε περίπτωση απόκλισης από τους 
όρους της απόφασης ένταξης ή χρονικών καθυστερή¬ 
σεων μεγαλύτερων των έξι μηνών, σε σχέση με την 
προγραμματισθείσα πρόοδο, ο Ενδιάμεσος Φορέας 
Διαχείρισης προβαίνει σε επανεξέταση της πράξης και 
στην περίπτωση αδικαιολόγητων αποκλίσεων, δύναται 
να εισηγηθεί την ανάκληση της απόφασης ένταξης της 
πράξης. Οι αποφάσεις ένταξης πράξεων που ανακαλού¬ 
νται δημοσιεύονται στην κεντρική ιστοσελίδα του ΕΣΠΑ. 


χχίν) Παρακολουθεί τους δικαιούχους σχετικά με την 
τήρηση των υποχρεώσεων που έχουν αναλάβει, την 
πορεία των πράξεων που εκτελούν, τις υποχρεώσεις για 
τη δημοσιότητα σύμφωνα με τις απαιτήσεις των άρθρων 
8 και 9 του Καν.1828/06, την τήρηση χωριστής λογιστι¬ 
κής μερίδας ή επαρκούς λογιστικής κωδικοποίησης και 
την τήρηση των πολιτικών σύμφωνα με τις ισχύουσες 
διατάξεις και τις οδηγίες και κατευθύνσεις της Εθνικής 
Αρχής Συντονισμού. Προτείνει μέτρα υποστήριξης των 
δικαιούχων προκειμένου να ανταποκριθούν στις υπο¬ 
χρεώσεις τους. 

χχν) Εξειδικεύει όπου απαιτείται τις απαιτήσεις για τη 
διασφάλιση της τήρησης όλων των εγγράφων σχετικά 
με τις δαπάνες και τους ελέγχους κατά τα οριζόμενα 
στο άρθρο 90 του Κανονισμού σύμφωνα με τους κανό¬ 
νες του Συστήματος Διαχείρισης και Ελέγχου. 

χχνί) Παρέχει στην Εθνική Αρχή Συντονισμού, Ειδική 
Υπηρεσία Συντονισμού της Εφαρμογής Επιχειρησιακών 
Προγραμμάτων όλες τις αναγκαίες πληροφορίες σχετι¬ 
κά με τις διαδικασίες και τις επαληθεύσεις που πραγ¬ 
ματοποιούνται σε σχέση με κάθε δαπάνη των πράξεων 
που διαχειρίζεται, για σκοπούς πιστοποίησης. 

χχνϋ) Μεριμνά για την παρακολούθηση των εσόδων 
των έργων που παράγουν έσοδα, μετά την ολοκλήρωσή 
τους, καθώς και των έργων που δεν είναι δυνατό τα 
έσοδα να εκτιμηθούν εκ των προτέρων. 

χχνϋί) Μεριμνά για την παροχή στοιχείων προόδου 
εκτέλεσης των πράξεων στις αρμόδιες για τη χρημα¬ 
τοδότηση δημόσιες υπηρεσίες. 

χχίχ)Έχει την ευθύνη για την ακρίβεια, την ποιότητα 
και πληρότητα των στοιχείων που καταχωρεί στο ΟΠΣ 
σύμφωνα με τους κανόνες του Συστήματος Διαχείρισης 
και Ελέγχου. 

χχχ) Παρέχει στην Αρχή Πιστοποίησης όλες τις ανα¬ 
γκαίες πληροφορίες σχετικά με τις διαδικασίες και τις 
επαληθεύσεις που πραγματοποιεί σε σχέση με κάθε 
δαπάνη, για σκοπούς πιστοποίησης. 

Άρθρο 4 

Υποχρεώσεις του φορέα στον οποίο εκχωρούνται 
αρμοδιότητες διαχείρισης 

Οι αρμοδιότητες διαχείρισης που εκχωρούνται, ασκού¬ 
νται από την Ειδική Υπηρεσία Διαχείρισης του Επιχει¬ 
ρησιακού Προγράμματος «Ψηφιακή Σύγκλιση» σύμφωνα 
με το Σύστημα Διαχείρισης και Ελέγχου του εδαφίου 
(γ) της παρ. 1 του άρθρου 2 του Ν. 3614/2007 όπως 
αυτό ισχύει και την αρχή της χρηστής δημοσιονομικής 
διαχείρισης. 

Επιπροσθέτως των αρμοδιοτήτων που προσδιορίζο¬ 
νται στο άρθρο 3, η Ειδική Υπηρεσία Διαχείρισης του 
Επιχειρησιακού Προγράμματος «Ψηφιακή Σύγκλιση» 
αναλαμβάνει και τις ακόλουθες υποχρεώσεις: 

1. Κοινοποιεί στην Εθνική Αρχή Συντονισμού, Ειδική 
Υπηρεσία Συντονισμού της Εφαρμογής Επιχειρησια¬ 
κών Προγραμμάτων, ετήσιο πρόγραμμα ενεργειών και 
εξαμηνιαίες εκθέσεις προόδου και ενημερώνει συστη¬ 
ματικά το ΟΠΣ με τα στοιχεία προόδου εκτέλεσης του 
Προγράμματος. 

2. Αποδέχεται τους προβλεπόμενους από το Σύστημα 
Διαχείρισης και Ελέγχου, ελέγχους και επιθεωρήσεις, 
καθώς και ελέγχους από άλλα αρμόδια ελεγκτικά όργα¬ 
να της Ελλάδας και της Ευρωπαϊκής'Ενωσης και παρέ¬ 
χει σε αυτά τα αναγκαία στοιχεία για την απρόσκοπτη 

διενέργεια αυτών. Αποδέχεται διοικητικές και επιτόπιες 
επιθεωρήσεις από την Εθνική Αρχή Συντονισμού, Ειδική 
Υπηρεσία Συντονισμού της Εφαρμογής Επιχειρησιακών 
Προγραμμάτων και παρέχει σε αυτή τα αναγκαία στοι¬ 
χεία προκειμένου να επιβεβαιωθεί η κατά το δέοντα 
τρόπο άσκηση των καθηκόντων που της έχουν ανατεθεί. 

3. Συνεργάζεται με την Εθνική Αρχή Συντονισμού, Ει¬ 
δική Υπηρεσία Θεσμικής Υποστήριξης, για την εξειδί- 
κευση εργαλείων και προτύπων που απαιτούνται για 
την άσκηση των αρμοδιοτήτων της. 

4. Διασφαλίζει -με την επιφύλαξη των κανόνων που 
διέπουν τις κρατικές ενισχύσεις δυνάμει του άρθρου 
87 της συνθήκης- ότι όλα τα δικαιολογητικά έγγραφα 
σχετικά με τις δαπάνες και τους λογιστικούς ελέγχους 
των πράξεων που διαχειρίζεται, τηρούνται στη διάθεση 
της Ευρωπαϊκής Επιτροπής και του Ευρωπαϊκού Ελε¬ 
γκτικού Συνεδρίου για: 

• διάστημα τριών ετών μετά το κλείσιμο του Επιχει¬ 
ρησιακού Προγράμματος, σύμφωνα με τα οριζόμενα στο 
άρθρο 89 παράγραφος 3 του Κανονισμού 1083/2006, 

• διάστημα τριών ετών μετά το έτος κατά το οποίο 
πραγματοποιείται το μερικό κλείσιμο, στην περίπτωση 
εγγράφων που αφορούν δαπάνες και λογιστικούς ελέγ¬ 
χους για πράξεις οι οποίες αποτέλεσαν αντικείμενο του 
μερικού κλεισίματος, 

τα ανωτέρω διαστήματα διακόπτονται είτε στην πε¬ 
ρίπτωση ενδίκων διαδικασιών είτε κατόπιν δεόντως 
αιτιολογημένης αίτησης της Επιτροπής. 

5. Συμμορφώνεται, με τις απαιτήσεις ενημέρωσης και 
δημοσιότητας που προσδιορίζονται από το Σύστημα 
Διαχείρισης, την Εθνική Αρχή Συντονισμού, Ειδική Υπη¬ 
ρεσία Συντονισμού της Εφαρμογής Επιχειρησιακών 
Προγραμμάτων και με τις απαιτήσεις που ορίζονται 
στο άρθρο 5 του Καν. 1828/2006 για τις κατηγορίες 
πράξεων που διαχειρίζεται. 

6. Στην περίπτωση που η Ειδική Υπηρεσία Διαχείρισης 
του Επιχειρησιακού Προγράμματος «Ψηφιακή Σύγκλι¬ 
ση» είναι και δικαιούχος στο πλαίσιο των κατηγοριών 
πράξεων που διαχειρίζεται, η υλοποίηση της πράξης θα 
γίνεται από μονάδα διαφορετική από τη μονάδα που εί¬ 
ναι αρμόδια για τη διενέργεια των επαληθεύσεων, ώστε 
να διασφαλίζεται η απαιτούμενη διάκριση καθηκόντων 
στο εσωτερικό της. 

Αρθρο 5 

Υποχρεώσεις της Εθνικής Αρχής Συντονισμού, 
Ειδικής Υπηρεσίας Συντονισμού της Εφαρμογής 
Επιχειρησιακών Προγραμμάτων 

1. Η Εθνική Αρχή Συντονισμού, Ειδική Υπηρεσία Συντο¬ 
νισμού της Εφαρμογής Επιχειρησιακών Προγραμμάτων 
συντονίζει και εποπτεύει την άσκηση των αρμοδιοτήτων 
της Ειδικής Υπηρεσίας Διαχείρισης του Επιχειρησιακού 
Προγράμματος «Ψηφιακή Σύγκλιση» και έχει την τελική 
ευθύνη έναντι της Επιτροπής για τη διαχείριση του συ¬ 
νόλου του Επιχειρησιακού Προγράμματος σύμφωνα με 
τις απαιτήσεις του Συστήματος Διαχείρισης και Ελέγχου 
και την αρχή της χρηστής δημοσιονομικής διαχείρισης. 

2. Ενημερώνει έγκαιρα την Ειδική Υπηρεσία Διαχείρι¬ 
σης του Επιχειρησιακού Προγράμματος «Ψηφιακή Σύ¬ 
γκλιση» για το Σύστημα Διαχείρισης και Ελέγχου και 
κάθε τροποποίηση αυτού και την υποστηρίζει στην ορθή 
εφαρμογή του. 


3. Παρακολουθεί την εκτέλεση των αρμοδιοτήτων 
της Ειδικής Υπηρεσίας Διαχείρισης του Επιχειρησια¬ 
κού Προγράμματος «Ψηφιακή Σύγκλιση» σε σχέση με 
τις δράσεις που εκχωρούνται, ώστε να βεβαιώνεται ότι 
αυτές εκτελούνται σύμφωνα με το Σύστημα Διαχείρισης 
και Ελέγχου και την αρχή της χρηστής δημοσιονομικής 
διαχείρισης. Στο πλαίσιο αυτό: 

3.1 Παρακολουθεί την ορθή και έγκαιρη ενημέρωση 
του ΟΠΣ από την Ειδική Υπηρεσία Διαχείρισης του Επι¬ 
χειρησιακού Προγράμματος «Ψηφιακή Σύγκλιση» με τα 
απαραίτητα δεδομένα υλοποίησης που απαιτούνται για 
τη χρηματοοικονομική διαχείριση, την παρακολούθηση, 
τις επαληθεύσεις, την αξιολόγηση καθώς και τις λογι¬ 
στικές εγγραφές για κάθε πράξη που διαχειρίζεται η 
Ειδική Υπηρεσία Διαχείρισης του Επιχειρησιακού Προ¬ 
γράμματος «Ψηφιακή Σύγκλιση». 

3.2 Εξετάζει τις σχετικές αναφορές του ΟΠΣ, τα ετή¬ 
σια προγράμματα ενεργειών που υποβάλλει η Ειδική 
Υπηρεσία Διαχείρισης του Επιχειρησιακού Προγράμμα¬ 
τος «Ψηφιακή Σύγκλιση» και τις εξαμηνιαίες εκθέσεις 
προόδου τους και διαμορφώνει τεκμηριωμένες προτά¬ 
σεις διορθωτικών/και προληπτικών ενεργειών, με στόχο 
την αποτελεσματικότερη και αποδοτικότερη διαχείριση 
και υλοποίηση του επιχειρησιακού προγράμματος. 

3.3 Παρακολουθεί τα αποτελέσματα των ελέγχων και 
επιθεωρήσεων που διενεργούνται στην Ειδική Υπηρεσία 
Διαχείρισης του Επιχειρησιακού Προγράμματος «Ψη¬ 
φιακή Σύγκλιση» από την Αρχή Ελέγχου και τα λοιπά 
εθνικά και ευρωπαϊκά ελεγκτικά όργανα. 

3.4 Εγκρίνει την τροποποίηση της προβλεπόμενης στο 
συνημμένο πίνακα κατανομής κοινοτικής συνδρομής 
ανά κωδικό θεματικής προτεραιότητας (Παράρτημα II) 
μετά από πρόταση της Ειδικής Υπηρεσίας Διαχείρισης 
του Επιχειρησιακού Προγράμματος «Ψηφιακή Σύγκλιση». 

3.5 Δύναται να πραγματοποιεί διοικητικές και επιτό¬ 
πιες επιθεωρήσεις στην Ειδική Υπηρεσία Διαχείρισης 
του Επιχειρησιακού Προγράμματος «Ψηφιακή Σύγκλιση» 
προκειμένου να επιβεβαιωθεί η άσκηση των αρμοδιοτή¬ 
των που του έχουν ανατεθεί με βάση το εφαρμοζόμενο 
Σύστημα Διαχείρισης και Ελέγχου και την αρχή της 
χρηστής δημοσιονομικής διαχείρισης. 

4. Διασφαλίζει ότι η Αρχή Πιστοποίησης λαμβάνει 
τις αναγκαίες πληροφορίες σχετικά με τις διαδικασίες 
και τις επαληθεύσεις για σκοπούς πιστοποίησης. Στο 
πλαίσιο αυτό εποπτεύει και συντονίζει πριν από κάθε 
αίτημα πληρωμής την πληρότητα των πληροφοριών 
που παρέχονται στην Αρχή Πιστοποίησης. 

Αρθρο 6 

Κατάργηση διατάξεων 

Από τη δημοσίευση της παρούσας, καταργείται η υπ’ 
αριθ. 47372/ΕΥΣ 6425/20.10.2010 (ΦΕΚ 1749 Β/05.11.2010) 
ΥΑ εκχώρησης αρμοδιοτήτων διαχείρισης για πράξεις 
των Περιφερειακών Επιχειρησιακών Προγραμμάτων του 
ΕΣΠΑ στην Ειδική Υπηρεσία Διαχείρισης του Επιχειρη¬ 
σιακού Προγράμματος «Ψηφιακή Σύγκλιση», καθώς και 
κάθε άλλη απόφαση που ρυθμίζει το εν λόγω θέμα. 

Η ισχύς της παρούσας ισχύει από τη δημοσίευσή της. 

ΚΩΔΙΚΟΣ ΕΚΧΩΡΗΣΗΣ: 92 

Α/Α ΕΚΧΩΡΗΣΗΣ 3 (Περιλαμβάνει όλες τις προηγούμενες) 

1 Θεματική προτεραιότητα | 

| Τ ηλεφωνική υποδομή (συμπεριλαμβανομένων των ευρυζωνικών δικτύων) | 

|Τεχνολογίες των πληροφοριών και των επικοινωνιών (...) | 

|Τεχνολογίες των πληροφοριών και των επικοινωνιών (ΔΕΔ-ΤΠΕ) | 

| Υπηρεσίες και εφαρμογές για τον πολίτη (ηλεκτρονική υγεία, ηλεκτρονική διακυβέρνηση, ηλεκτρ) 

| Υπηρεσίες και εφαρμογές για τις ΜΜΕ (ηλεκτρονικό εμπόριο, εκπαίδευση και κατάρτιση, δικτύωο) 

| Αλλα μέτρα για τη βελτίωση της πρόσβασης των ΜΜΕ στις ΤΠΕ και της αποτελεσματικής χρήση) 

| Προετοιμασία, υλοποίηση, παρακολούθηση και επιθεώρηση 

| Αξιολόγηση και μελέτες· πληροφόρηση και επικοινωνία 

Αθήνα, 11 Μαρτίου 2014 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΧΑΤΖΗΔΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ή1ίρ://νννννν.βί.9τ - β-πιοΜ: ννβόπΐ3δΙβΓ.βί@βί.9τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 

* 02010913004140012 * - 















































































